cyanic-selkie/wikianc huggingface dataset:
Perparim Hetemaj
A-maajoukkueessa Hetemaj debytoi 22-vuotiaana vuonna 2009 Japania vastaan, ja hän vakiinnutti paikkansa maajoukkueen vakiomiehistössä vuoden 2011 aikana. Ensimmäisen A-maaottelumaalin Hetemaj teki vuonna 2012 Turkkia vastaan. Hetemaj oli maajoukkueen runkopelaaja EM-karsinnoissa 2010–11, MM-karsinnoissa 2012–13, EM-karsinnoissa 2014–15 ja MM-karsinnoissa 2016–17. Hetemaj lopetti maajoukkueuransa syksyn 2017 maaotteluiden jälkeen. Hän pelasi yhteensä 49 A-maaottelua. Hetemaj kuului myös Suomen joukkueeseen vuoden 2009 alle 21-vuotiaiden EM-kisoissa.
HJK
Skënderaj'ssa Jugoslaviassa syntyneen, mutta Jugoslavian hajoamissotien seurauksena viisivuotiaana Suomeen muuttaneen Kosovon albaani Perparim Hetemaj'n pelaajaura aikuisten tasolla alkoi kaudella 2004, kun hän nousi HJK:n Kakkosessa pelanneen reservijoukkue Klubi 04:n kokoonpanoon. HJK:n edustusjoukkueessa ja Veikkausliigassa Hetemaj debytoi 18-vuotiaana, kun Keith Armstrong vaihtoi hänet kentälle 28. huhtikuuta 2005 ottelussa HJK–TP-47. Ensimmäisen liigamaalin Hetemaj teki 30. heinäkuuta 2005 ottelussa HJK–RoPS. Hetemaj vakiinnutti heti paikkansa HJK:n kokoonpanossa ja pelasi ensimmäisellä liigakaudellaan HJK:n kaikki 26 liigaottelua, joista 14 avauskokoonpanossa. HJK oli kaudella 2005 Veikkausliigassa toinen. Hetemaj ehti aloittaa kauden 2006 HJK:n riveissä, ja hän pelasi kesäkuun alkuun mennessä seitsemässä liigaottelussa.
AEK Ateena
Perparim Hetemaj siirtyi kesäkuussa 2006 neljän vuoden sopimuksella Kreikan Super Leaguessa pelanneen AEK:n riveihin. Seurat eivät julkistaneet siirtosummaa, mutta lehtitietojen mukaan AEK maksoi Hetemaj’sta HJK:lle 450 000 euroa. Hetemaj debytoi Super Leaguessa 9. syyskuuta 2006 ottelussa Atromitos–AEK. Mestarien liigassa hän debytoi 26. syyskuuta ottelussa AEK–Anderlecht. AEK jäi Mestarien liigan lohkossaan AC Milanin ja Lillen taakse kolmanneksi. Lohkon viimeiseksi AEK jätti Anderlechtin. Hetemaj pelasi kaudella 2006–2007 seitsemässä Kreikan liigan ottelussa sekä neljässä Mestarien liigan ottelussa. Kausi jäi kuitenkin kesken helmikuussa, kun hän mursi nilkkansa Suomen B-maajoukkueen ottelussa Skotlantia vastaan ja joutui yli puoleksi vuodeksi sivuun pelikentiltä. AEK oli kaudella 2006–2007 Super Leaguessa toinen.
Hetemaj kuntoutui takaisin pelikuntoon lokakuussa 2007, mutta hän pelasi syyskaudella vain reservijoukkueen otteluita. AEK lainasi Hetemaj’n tammikuussa 2008 loppukauden mittaisella sopimuksella Kreikan liigan Apollon Kalamariakseen. Hetemaj pelasi Apollonin loppukauden yhdestätoista ottelusta kymmenen, joista kuusi avauskokoonpanossa. Hän teki myös ensimmäisen maalinsa Kreikan liigassa Apollonin riveissä 23. helmikuuta 2008 ottelussa Asteras Tripolis–Apollon. Apollon jäi kuitenkin sarjassa viimeiseksi ja tippui kauden 2007–2008 päätteeksi liigasta.
Hetemaj’n peliaika AEK:ssa jäi vähäiseksi myös syyskaudella 2008, kun hän pelasi vain kahdessa liigaottelussa ja yhdessä UEFA Cupin karsintojen ottelussa. Hetemaj jäi kuitenkin AEK:n riveihin kevätkaudeksi, vaikka harkitsi myös peliajan hakemista muualta. Kevätkaudella Hetemaj’n rooli joukkueessa kasvoi hieman, ja hän pelasi seitsemässä liigaottelussa. Yhteensä sarjaotteluita kertyi kauden aikana yhdeksän, joiden lisäksi hän pelasi kolmessa liigan play off -ottelussa. AEK oli kaudella 2008–2009 Super Leaguessa kolmas.
FC Twente
Perparim Hetemaj siirtyi elokuussa 2009 1+1 -vuotisella sopimuksella Hollannin Eredivisiessä pelanneeseen FC Twenteen. Vaihtokaupassa AEK sai Twenten Youssouf Hersin. Hetemaj aloitti kauden 2009–2010 Twenten reservijoukkueessa, mutta ei onnistunut murtautumaan Hollannin mestaruuden voittaneen edustusjoukkueen vaihtopenkkiä pidemmälle.
Brescia
FC Twente lainasi Hetemaj’n helmikuussa 2010 loppukauden mittaisella sopimuksella Italian Serie B:n Bresciaan. Hetemaj debytoi Serie B:ssä 6. helmikuuta 2010 ottelussa Torino–Brescia, ja hän pelasi kevätkauden aikana neljässä Serie B:n ottelussa. Brescialle kausi oli onnistunut, kun se sijoittui kaudella 2009–2010 sarjassa kolmanneksi ja nousi nousukarsintojen kautta Serie A:han seuraavaksi kaudeksi.
Hetemaj teki heinäkuussa 2010 Brescian kanssa kolmivuotisen sopimuksen. Hetemaj debytoi Serie A:ssa 12. syyskuuta 2010 ottelussa Brescia–Palermo, ja hänestä tuli seitsemäs sarjassa pelannut suomalainen. Hetemaj vakiinnutti paikkansa Brescian avauskokoonpanossa ja hän pelasi yhteensä 30 liigaottelua, joista 28 avauskokoonpanossa. Ensimmäisen maalin Serie A:ssa Hetemaj teki 22. syyskuuta ottelussa Brescia–AS Roma, ja hänestä tuli samalla ensimmäinen sarjassa maalin tehnyt suomalainen. Yhteensä maaleja syntyi kaksi. Sarjanousija Brescia jäi kuitenkin Serie A:ssa toiseksi viimeiseksi ja tippui kauden päätteeksi takaisin Serie B:hen.
Chievo
Hetemaj jatkoi Chievon keskikentän vakiopelaajana kaudella 2012–2013. Chievon kausi alkoi heikosti, ja päävalmentaja Domenico Di Carlo sai potkut viiden tappion jälkeen. Hetemaj vakiinnutti paikkansa entistä vahvemmin joukkueen avauskokoonpanossa ja pelasi yhteensä 30 ottelua, joista 28 avauksessa. Hetemaj oli sivussa kokoonpanosta ainoastaan pelikieltojen ja loukkaantumisten takia. Chievo onnistui nousemaan Eugenio Corinin johdolla sarjassa keskikastiin, ja joukkue saavutti tavoitteeksi asetetun 12. sijan.
Chievo lähti kauteen 2013–2014 taas uuden valmentajan johdolla, kun Giuseppe Sannino otti vetovastuun. Kausi alkoi kuitenkin vielä edelliskauttakin heikommin, ja kun Chievo valui sarjassa viimeiseksi, Corini nimitettiin jälleen päävalmentajaksi marraskuussa. Hetemaj jatkoi joukkueen vakiopelaajana, ja hän pelasi 32 ottelua, joista 28 avauskokoonpanossa. 31. lokakuuta pelattu AS Roma–Chievo oli Hetemaj’n 100. Serie A -ottelu. Chievo taisteli koko kauden putoamista vastaan, mutta sarjapaikka pelastui ja joukkue oli lopulta sarjassa 16.
Hetemaj teki ennen kauden 2014–2015 alkua neljän vuoden jatkosopimuksen Chievon kanssa. Joukkue voitti ensimmäisistä seitsemästä sarjaottelusta vain yhden, ja Chievo vaihtoi jälleen päävalmentajaa kesken kauden, kun Corini vaihtui Rolando Maraniin. Hetemaj pelasi edelliskauden tapaan 32 ottelua, joista 31 avauskokoonpanossa. Hän debytoi myös joukkueen kapteenina 22. helmikuuta 2015 ottelussa Empoli–Chievo. Joukkueen suuren vaihtuvuuden ja heikon alun jälkeen Chievo kipusi kuitenkin pois putoamistaistelusta ja lopullinen sarjasijoitus oli 14.
Hetemaj pelasi Chievossa neljä kautta maaleitta. Ensimmäisen maalinsa Chievon riveissä Hetemaj teki 12. syyskuuta 2015 Juventus Stadiumilla ottelussa Juventus–Chievo. Ottelu oli Hetemaj’lle 129. sarjaottelu Chievon paidassa. Hetemaj pelasi kaudella 2015–2016 yhteensä 28 ottelua, joista 26 avauskokoonpanossa. Kauden maalisaldoksi jäi yksi. Hetemaj pelasi edelliskauden tapaan myös otteluita joukkueen kapteenina. Kausi sujui Chievolta edelliskausia paremmin, ja joukkue saavutti Hetemaj’n ajan parhaan sarjasijoituksen, kun se oli Serie A:ssa yhdeksäs.
Kausi 2017–2018 oli Hetemaj’lle jo seitsemäs Chievon riveissä. Hetemaj jatkoi joukkueen kapteenistossa, ja hän toimi kauden aikana useissa otteluissa Chievon kapteenina. Hetemaj pelasi yhteensä 32 ottelua, joista 27 avauskokoonpanossa. Hän teki kauden aikana kolme maalia. 18. maaliskuuta 2018 pelattu ottelu Milan–Chievo oli Hetemaj’n 200. ottelu Chievon paidassa. Joukkue joutui loppukaudesta putoamistaisteluun, ja päävalmentaja Rolando Maran sai potkut. Chievo nousi kuitenkin uuden päävalmentajan Lorenzo D’Annan johdolla lopulta sarjassa sijalle 13.
Hetemaj teki ennen kauden 2018–2019 alkua kahden vuoden jatkosopimuksen Chievon kanssa. Seura sai kauden alussa kolmen miinuspisteen rangaistuksen kirjanpitorikkomuksista. Joukkueen kausi alkoi surkeasti, ja valmentaja vaihtui ensin lokakuussa Gian Piero Venturaan ja sitten marraskuussa Domenico Di Carloon. Hetemaj pelasi yhteensä 30 ottelua, joista 25 avauskokoonpanossa. Hän teki kauden aikana kaksi maalia. Chievo voitti kauden aikana vain kaksi ottelua, jäi sarjassa viimeiseksi ja putosi Serie B:hen. Hetemaj pelasi Chievossa kahdeksan kauden aikana yhteensä 239 liigaottelua.
Benevento
Perparim Hetemaj siirtyi syyskuussa 2019 kahden vuoden sopimuksella Serie B:ssä pelanneeseen Beneventoon. Hetemaj debytoi Beneventon riveissä 16. syyskuuta 2019 ottelussa Salernitana–Benevento. Hetemaj vakiinnutti paikkansa Beneventon kokoonpanossa, ja hän pelasi kaudella 2019–2020 yhteensä 33 ottelua, joista 27 avauskokoonpanossa. Kausi keskeytyi maaliskuussa 2020 yli kolmeksi kuukaudeksi maailmanlaajuisen koronaviruspandemian vuoksi. Filippo Inzaghin valmentama Benevento voitti Serie B:n kaudella 2019–2020 ja nousi seuraavaksi kaudeksi Serie A:han.
Kaudella 2021–2021 Hetemaj pelasi 31 ottelua Beneventon paidassa Serie A:ssa, mutta ei onnistunut estämään Beneventon putoamista kauden päätteeksi takaisin Serie B:hen. Kauden päätöskierroksella Torinoa vastaan Hetemaj pelasi uransa 300. ottelun Serie A:ssa.
Reggina
Kesällä 2021 Hetemaj siirtyi vuoden mittaisella sopimuksella Serie B -seura Regginaan. Syyskuussa 2021 Hetemaj onnistui ensimmäistä kertaa urallaan maalinteossa Serie B:ssä, kun hän teki ottelun avausmaalin Regginan voittaessa SPAL:in lukemin 2–1. Hetemaj pelasi kaudella yhteensä 30 ottelua Serie B:ssä, joista 19 avauskokoonpanossa. Reggina sijoittui lopulta Serie B:ssä sijalle 14.
HJK
Huhtikuussa 2022, kolme kierrosta ennen Serie B -kauden päättymistä, Reggina suostui purkamaan Hetemaj'n sopimuksen ja Hetemaj palasi Suomeen ja HJK:n riveihin. Hetemaj ja HJK allekirjoittivat kahden vuoden sopimuksen, joka sisältää option myös kaudesta 2024. Hetemaj teki ensimmäisen esiintymisensä HJK:ssa paluunsa jälkeen HJK:n 1–4-tappioon päättyneessä ottelussa FC Interiä vastaan 23. huhtikuuta. Kauden avausmaalinsa Hetemaj teki 17. toukokuuta FC Lahden verkkoon. Maali oli Hetemaj'lle ensimmäinen HJK:ssa 17 vuoteen.
Maajoukkue
Perparim Hetemaj sai Suomen kansalaisuuden vuonna 2004, ja hän debytoi ikäluokkansa (1986) maajoukkueessa 17-vuotiaana 7. syyskuuta 2004 Vihdin Nummelassa pelatussa maaottelussa Suomi–Ruotsi. Hetemaj pelasi oman ikäluokkansa maajoukkueessa neljä maaottelua, joissa hän teki kaksi maalia.
Alle 21-vuotiaiden maajoukkueessa Hetemaj debytoi 18-vuotiaana 13. huhtikuuta 2005 Helsingissä pelatussa maaottelussa Suomi–Viro. Hetemaj pelasi viisi alle 21-vuotiaiden EM-kisojen karsintaottelua. Hetemaj valittiin Suomen joukkueeseen vuoden 2009 alle 21-vuotiaiden EM-kisojen lopputurnaukseen, ja hän pelasi täydet minuutit kaikissa Suomen kolmessa ottelussa. Hetemaj pelasi 16 nuorten maaottelua ja teki niissä kolme maalia.
MM-karsinnat 2008–09
A-maajoukkueessa Hetemaj debytoi 22-vuotiaana, kun Stuart Baxter vaihtoi hänet kentälle 4. helmikuuta 2009 Tokiossa pelatussa maaottelussa Japani–Suomi. Debyytistä huolimatta Hetemaj pelasi vuoden 2010 MM-kisojen karsintojen aikana alle 21-vuotiaiden maajoukkueessa.
EM-karsinnat 2010–11
Hetemaj nousi vakituisesti A-maajoukkueen mukaan alkuvuoden 2011 aikana, kun maajoukkueen väliaikainen valmentaja Markku Kanerva valitsi hänet avauskokoonpanoon alkuvuoden maaotteluissa Belgiaa ja Portugalia vastaan. Ensimmäisen arvokisojen karsintaottelun Hetemaj pelasi 3. kesäkuuta 2011, kun uusi päävalmentaja Mixu Paatelainen valitsi hänet avauskokoonpanoon Serravallessa pelatussa vuoden 2012 EM-kisojen karsintojen ottelussa San Marino–Suomi. Hetemaj pelasi avauskokoonpanossa myös seuraavissa karsintaotteluissa, ja hän muodosti keskikentän kolmikon 4–3–2–1-ryhmityksessä Roman Eremenkon ja Alexander Ringin kanssa. Suomi sijoittui vuoden 2012 EM-kisojen karsintalohkossaan neljänneksi Hollannin, Ruotsin ja Unkarin jälkeen. Lohkossa Suomen taakse jäivät Moldova ja San Marino. Hetemaj pelasi neljä Suomen kymmenestä karsintaottelusta ja vuoden 2011 aikana yhteensä kahdeksan maaottelua.
MM-karsinnat 2012–13
Ensimmäisen A-maaottelumaalinsa Hetemaj teki 26. toukokuuta 2012 Itävallan Salzburgissa pelatussa maaottelussa Turkki–Suomi, kun hän teki Suomen voittomaalin 3–2-voittoon päättyneessä ottelussa. Hetemaj pelasi neljässä vuoden 2014 MM-kisojen karsintoihin valmistavassa maaottelussa, ja karsintojen avausottelussa Ranskaa vastaan hän muodosti keskikentän kolmikon Tim Sparvin ja Alexander Ringin kanssa. Vuoden 2014 MM-kisojen karsintojen ehdottomaksi kohokohdaksi jäi Gijónissa maaliskuussa 2013 pelattu vierasottelu Espanjaa vastaan. Suomi venyi ottelussa 1–1-tasapeliin hallitsevaa maailmanmestaria ja Euroopan mestaria vastaan. Hetemaj pelasi ottelussa täydet 90 minuuttia. Hetemaj pelasi vuoden 2013 kuudesta karsintaottelusta viidessä. Suomi sijoittui vuoden 2014 MM-kisojen karsintalohkossaan kolmanneksi Espanjan ja Ranskan jälkeen. Lohkossa Suomen taakse jäivät Georgia ja Valko-Venäjä. Hetemaj pelasi Suomen kahdeksasta karsintaottelusta seitsemässä ja vuosina 2012–13 yhteensä 15 maaottelua, joissa hän teki kolme maalia.
EM-karsinnat 2014–15
Odotukset vuoden 2016 EM-kisojen karsintoja kohtaan olivat suuret, kun lopputurnaukseen pääsi ensimmäistä kertaa 24 maata. Hetemaj pelasi neljässä karsintoihin valmistavassa ottelussa, ja hän muodosti karsintojen avausottelussa keskikentän kolmikon Tim Sparvin ja Alexander Ringin kanssa. Hetemaj pelasi kaikissa syksyn 2014 neljässä karsintaottelussa avauskokoonpanossa. Suomi voitti karsintojen avausottelussa Färsaaret, mutta sai sen jälkeen vain yhden pisteen seuraavista viidestä ottelusta. Suomen hävittyä neljä karsintaottelua peräkkäin päävalmentaja Mixu Paatelainen sai potkut kesäkuussa 2015, ja loppuvuoden maajoukkueen päävalmentajana toimi Markku Kanerva. A-maajoukkue palasi Kanervan alaisuudessa perinteiseen 4–4–2-rymitykseen, ja Hetemaj jatkoi syksyn karsintaotteluissa keskikentän vasempana laitapelaajana. Suomi jäi vuoden 2016 EM-kisojen karsintalohkossaan neljänneksi Pohjois-Irlannin, Romanian ja Unkarin jälkeen. Lohkossa Suomen taakse jäivät Färsaaret ja Kreikka. Hetemaj pelasi Suomen kymmenestä karsintaottelusta kahdeksan ja vuosina 2014–15 yhteensä 14 maaottelua, joissa hän teki yhden maalin.
MM-karsinnat 2016–17
Suomi aloitti valmistautumisen vuoden 2018 MM-kisojen karsintoihin uuden päävalmentajan Hans Backen johdolla, ja Hetemaj pelasi neljässä karsintoihin valmistavassa ottelussa. Hetemaj kieltäytyi pelaamasta karsintojen avausottelussa, koska hän ei halunnut pelata synnyinmaataan Kosovoa vastaan. Hetemaj palasi maajoukkueen kokoonpanoon seuraavassa ottelussa Islantia vastaan. A-maajoukkueen vuosi 2016 oli synkkä, kun joukkue ei voittanut vuoden aikana yhtään ottelua. Suomi sai neljästä karsintaottelusta vain yhden pisteen, ja päävalmentaja Backe sai potkut joulukuussa 2016. Uudeksi päävalmentajaksi nimitettiin Markku Kanerva. Hetemaj pelasi maaliskuun 2017 maaotteluissa, mutta jäi sivuun kesäkuun peleistä loukkaantumisen vuoksi. MM-karsintojen loppu sujui Suomelta hyvin ja neljä ottelua toi syksyllä 2017 kahdeksan pistettä. Hetemaj ei pelannut myöskään vierasottelua Kosovoa vastaan, mutta oli muissa syksyn karsintaotteluissa avauskokoonpanossa. Suomi jäi vuoden 2018 MM-kisojen karsintalohkossaan viidenneksi Islannin, Kroatian, Ukrainan ja Turkin jälkeen. Lohkossa Suomen taakse jäi Kosovo. Hetemaj pelasi Suomen kymmenestä karsintaottelusta viisi ja vuosina 2016–2017 yhteensä 10 maaottelua. Hetemaj ilmoitti tammikuussa 2018 lopettavansa maajoukkueuransa 49 A-maaottelun jälkeen. Viimeiseksi maaotteluksi jäi 9. lokakuuta 2017 Turussa Veritas Stadionilla pelattu MM-karsintaottelu Suomi–Turkki.
Seurat
Benevento
Kausi kaudelta
''Tilanne 3. huhtikuuta 2021.''
(3) Kolmas sarjataso.
A-maajoukkuemaalit
Tilastossa Suomen maalit ensin.
Muuta
Hetemaj'n veli Mehmet Hetemaj on myös jalkapalloilija ja sisko on poliitikko Fatbardhe Hetemaj.
Savate
thumb|250px|Savate-harjoitus Savate on alkuaan ranskalainen taistelulaji. Sitä kutsutaan myös ranskalaiseksi (potku)nyrkkeilyksi. Lajin miespuolisia harrastajia kutsutaan nimellä savateur tai tireur ja naispuolisia harrastajia vastaavasti nimellä savateuse tai tireuse.
Historia
Savaten juuret johtavat 1700-luvun loppupuolelle Marseillen satamaan, jossa merimiehet kehittivät tehokkaan tappelulajin. Tällöin laji oli pelkästään potkuihin perustuva johtuen silloisesta Ranskan laista, joka rankaisi ankarasti suljetulla nyrkillä lyönnistä, muttei potkuista. Lajin nimen sanotaan tulevan tällöin aseina käytetyistä paksupohjaisista, messinkikärkisistä nahkakengistä (, puhekielessä savate).
Savate on nykyään levinnyt yli 40 maahan. Ranskassa harrastajia on yli 50 000, joista naisia noin 7 000. Suomessa savatea voi harrastaa ainakin Helsingissä, Lappeenrannassa, Hyvinkäällä ja Mäntsälässä. Savatea sanotaan myös ”ranskalaiseksi katutappeluksi”.
Tekniikasta
Savatessa yhdistyvät nopeat ja tehokkaat potkut ja perinteisen nyrkkeilyn käsitekniikat. Tekniikat pyrkivät realistisuuteen, tehokkuuteen ja järjenkäyttöön. Potkut eivät ole luonteeltaan kovin ”akrobaattisia”, vaan suurin osa potkuista voidaan suorittaa vastustajan vartalon ala- tai keskivartaloon. Potkut suoritetaan kantapäällä, jalkapöydällä, kengän sisä- tai ulkosyrjällä, kengän kärjellä ja jalkapohjalla.
Myöhemmin tekniikoihin on tullut lisänä myös Pariisilainen paini (Lutte Parisienne) sekä keppitekniikat (La canne).
Kilpailussa kielletyt, itsepuolustukseen tarkoitetut tekniikat kulkevat nimellä Défense de la rue. Näitä harjoitellaan savateen pohjautuvassa itsepuolustuslajissa, Savate Défensessä.
Kuuluisia lajin harjoittajia
Farid Khider, Johnny Catherine, Tony Ancelin, Cyrielle Girodias, Richard Sylla, Andrè Panza, Kamel Chouaref, Sébastien Farina, Bertrand Soncourt, Amri Madani, Christophe Landais, Enoch Effah, Arnaud de Pape, Johnny Catherine, Jacques Dobaria, Kader Kessaghli, Derenik Sargsyan, Fathi Mira, Jérôme Huon, Tony Ancelin, Ismaila Sarr, Djibrine Fall-Télémaque Cyrielle Girodias, François Pennacchio, Paolo Biotti, Julie Burton, Slimane Sissoko, Max Greco, Julie Lazard, Mike et Sullivan Lambret, Richard et Romain Carbone, Tony Ancelin, Alexandre Dumas, Gioachino Rossini, Lordi Byron.
Varusteet
Varusteita savatessa ovat trikoopuku (ransk. combinaison), nyrkkeilyhanskat,savatejalkineet, hammas-, ala- ja säärisuojat.
Tasot
Hanska-arvot ovat:
Kaivo
pienoiskuva|upright|Rengaskaivo ja käsipumppu on yleinen etenkin mökeillä. Kaivo on pohjaveteen ulottuva (kehystetty) vedenottokuilu tai -putki, josta vesi on nostettavissa käyttöön.
Parhaiten pohjavettä saadaan tasarakeisista karkeista hiekka- tai sorakerrostumista, huonoimmin savi- ja moreenimaalajitelmista. Kallioporakaivoissa vesi saadaan kallion ruhjeiden kautta.
Kaivon paikka ja pohjaveden saantimahdollisuudet
thumb|upright|Lirikaivo [[Virttaalla.]] Kaivon paikka valitaan siten, etteivät pinta- ja jätevedet pääse vettäläpäisevien maakerrosten läpi kaivoon. Pohjaveden saantiin on parhaat mahdollisuudet hiekka- ja soramuodostumissa, kuten harjuissa ja reunamuodostumissa. Yksittäisen kiinteistön vedenhankinnassa nämä alueet tulevat kuitenkin harvoin kysymykseen niiden harvalukuisuuden ja pitkien etäisyyksien takia. Valtaosa kiinteistökohtaisesta vedenhankinnasta perustuu moreenikerrostumista saatavissa olevaan pohjaveteen. Moreenikerrostumissa on pohjavettä yleensä ohuena kerrostumana rinteiden juurella ja alavissa maaston osissa. Moreeniin rakennettujen kaivojen syvyys on yleensä 5–6 metriä.
Kaivojen rakennetyyppejä
vasen|pienoiskuva|upright|Kaivon kunnostustyö kannattaa teettää ammattilaisella. left|thumb|upright|Vinttikaivo Sopiva kaivotyyppi valitaan rakennuspaikan, maaperän ja muiden ominaisuuksien perusteella. Valintaan vaikuttavat lisäksi alueen pohjaveden laatu, tarvittavan veden määrä sekä kaivon rakentamisesta ja kunnossapidosta kertyvät kustannukset.
Rengaskaivo (kuilukaivo) valitaan kun halutaan hyödyntää maaperässä olevaa pohjavettä. Reunojen sortuminen estetään tukirakenteilla, aikaisemmin hirsikehikoilla tai kiviladelmilla. Nykyisin kaivot tehdään yleensä betonisista renkaista tai valetaan paikalla. Kaivojen halkaisijat vaihtelevat 1–5 metrin välillä ja syvyydet vaihtelevat pohjaveden pinnan tasosta riippuen parista metristä yli 20 metriin. Kuilukaivoja voidaan rakentaa myös muovista.
Porakaivo tehdään poraamalla peruskallioon syvä reikä, johon kalliohalkeamissa oleva vesi kertyy ja jonka pohjalta vesi nostetaan pumpulla ylös. Suomessa kallioporakaivot ovat usein noin 20–150 metriä syviä, muualla maailmalla voidaan joutua poraamaan huomattavasti syvemmälle – syvimmät kaivot ovat jopa 900 metriä syviä. Kallioporakaivon läpimitta on yleensä 140–150mm. Porakaivon reiän yläosaan asennetaan suojaksi teräsputki, joka estää maa-aineksen valumisen reikään.
Siiviläputkikaivoja on yksittäisiä kiinteistöjä varten tehty lähinnä hiekka- ja sora-alueille, jos pohjavedenpinnan syvyys on yli 10 metriä ja rengaskaivon rakentaminen on vaikeaa tai kallista. Kaivot rakennetaan kalliokaivojen porauskalustolla, ja niiden syvyys vaihtelee 20:stä 40 metriin.
Kaivon rakenteet ja ympäristö tulee tarkastaa ja huoltaa säännöllisesti. Merkittävä osa veden laatuongelmista johtuu vaurioituneista tai viallisista rakenteista. Kansirakenteiden puutteet ja huono kunto on myös vakava turvallisuusriski.
Veden nostomenetelmiä
Nykyaikaisessa betonirengaskaivossa vesi imetään pumpun avulla putkea pitkin käyttökohteeseen, kuten talon painesäiliöön.
Porakaivon pohjalle taas lasketaan nostovaijeriin, sähköjohtoon ja vesijohtoon kytketty uppopumppu, joka työntää vettä putkea pitkin ylös. Syvässä reiässä ei voi käyttää imevää pumppua kuten perinteisessä kaivossa, koska alipaine ei pysty nostamaan vettä seitsemää metriä alempaa. Ejektoritoimisella pumpulla voidaan kuitenkin nostaa vettä syvemmältäkin, vaikka pumppu on maan pinnalla.
Arteesisen kaivon kansanomainen nimitys on lirikaivo. Sellaista käytetään muun muassa Vampulassa, missä tällaisiin luonnon erikoisuuksiin on mahdollisuuksia ainakin Vehka-alhon alueella. Vesi tulee maan sisältä omalla paineellaan, pumppua ei tarvita. Arteesinen kaivo perustuu siihen, että maaperässä esimerkiksi savi estää veden pääsyn normaalille painetasolle. Kun vedelle avataan pääsy ylöspäin kaivon avulla, se purkautuu paineen vaikutuksesta maata kohti. Pohjaveden korkeudella ei ole merkitystä arteesisen kaivon toimintaan, ratkaiseva tekijä on paine.
Myös lähde voi toimia arteesisen kaivon kaltaisena vedenottopaikkana.
Kaivon käyttötarkoitukset ja veden laatu
Kaivosta otetaan tavallisimmin juomavesi ja muu talousvesi jokapäiväiseen käyttöön.
Kaivon vesi tulisi tutkia aina, jos veden epäillään aiheuttavan terveysoireita tai jos sen väri, maku tai haju on muuttunut oleellisesti. Kaivoveden laatu tulisi tutkituttaa säännöllisesti vähintään kolmen vuoden välein, koska kaikkia veden laatuun vaikuttavia tekijöitä ei huomaa vettä käytettäessä.
Pohjavesi on kaivosta otettaessa yleensä kirkasta, raikasta ja sellaisenaan käyttökelpoista. Kaivovesissä voi esiintyä kuitenkin luonnollisia kallio- ja maaperästä johtuvia veden laatuhaittoja tai pohjavesi voi olla likaantunut ihmistoiminnan seurauksena. Pohjaveden laatu vaihtelee luonnostaan maa- ja kallioperäolosuhteista johtuen eri puolilla Suomea ja paikkakuntakohtaisesti. Korkeat arseeni-, fluoridi- ja radonpitoisuudet ovat yleisempiä kalliopohjavedessä ja siten porakaivoissa kuin rengaskaivoissa. Yleisimmin laatuhaittoja aiheuttavat pohjaveden happamuus, rauta ja mangaani.
Yleisimmin terveyshaittoja aiheuttavat korkea bakteeripitoisuus tai liiallinen nitraatin/ nitriitin määrä. Nämä johtuvat yleensä ihmistoiminnasta kuten jätevesistä tai lannoituksesta. Myös esimerkiksi karjasuojien, öljysäiliöiden, suolattavien teiden tai meren läheisyys voivat aiheuttaa ongelmia.
Kaivoveden analyysitulkki on sekä kaivoveden laatuasioiden parissa työskenteleville että kaivonomistajille tarkoitettu työkalu kaivoveden laadun arvioimiseen. Analyysitulkki perustuu Suomen ympäristökeskuksen koollekutsuman kaivoasioiden asiantuntijaryhmän (nk. Kaivoverkoston) arvioon ja arviota verrataan sosiaali- ja terveysministeriön (STM) asetukseen 401/2001 talousveden laatuvaatimuksista ja -suosituksista.
Palokaivo on ollut kaivo, joka on tarkoitettu erityisesti sammutusveden ottamiseen palontorjunnassa.
Kansanuskomukset
Kansanuskomuksiin ovat kuuluneet kaivonkatsojat, jotka määrittävät esimerkiksi varvun, taskukellon tai sormuksen avulla vesisuonen paikan, johon kaivo kannattaa kaivaa, jotta siihen tulisi vettä.
Toivomuskaivo on kaivo, johon heitetään kolikko ja toivotaan samalla jotakin. Uskomuksen mukaan toive toteutuu tämän jälkeen. Toivomuskaivosta ei ammenneta vettä.
Frank Armoton
Frank Armoton on Martti Innasen jännitysromaani vuodelta 1981. Sen kustansi Karisto.
Työllisyysaste
pienoiskuva|450x450px|15–64-vuotiaiden työllisyysaste (%) viimeisten kuuden hallituksen aikana vuosina 2010–2022. Työllisyysaste on vähintään tunnin verran ansiotyötä viikoittain tekevien osuus 15-64-vuotiaasta väestöstä. Ansiotyötä tehdään rahapalkkaa tai luontoisetua vastaan tai tarkoituksena tuottaa voittoa omalle tai perheenjäsenen omistamalle yritykselle.
Tutkimusviikolla työstä tilapäisesti poissa olleet lasketaan työllisiksi, jos syynä on ollut sairaus tai äitiys-/isyysvapaa tai jos poissaolo on kestänyt alle kolme kuukautta.
Alityöllisyyttä ei tilastoida virallisesti
Työllisyysaste sisältää myös alityölliset eli henkilöt, jotka haluaisivat tehdä enemmän työtä kuin hänelle on tarjolla. Alityöllisyyttä ei erotella virallisessa työllisyysasteessa, mutta Tilastokeskuksen ja Työvoimatutkimuksen pohjalta on pääteltävissä, että vuosina 2016 ja 2017 alityöllisyys on ollut Suomessa noin 5,5-6 prosenttia työllisyysasteesta. Alityöllisyydellä on yhteys käsitteeseen pienituloinen työssäkäyvä.
Vaihtoehtoiset työllisyyskehityksen mittarit
Työllisyysaste ei kerro eikä pyri kertomaan koko totuutta työ­markkinoista, puhumattakaan laajemmasta talouden tai ihmisten hyvin­voinnin näkö­kulmasta.
Asiantuntijoiden mielestä tehdyt työtunnit tai reaalinen palkkasumma olisivat työllisyysastetta parempi mittari työllisyyden kehitykselle.
Certosa di Pavia (kunta)
Certosa di Pavia on kunta Pohjois-Italiassa Pavian maakunnassa Lombardian alueella. Kunnan tärkein nähtävyys on Certosa di Pavian kartusiaaniluostari, jonka Milanon ruhtinas Gian Galeazzo Visconti rakennutti vuonna 1396 Pavian läheisyyteen.
Tii
pienoiskuva|[[Golfpallo tiissä.]] Tii on golfissa käytettävä tuki. Golfpallo asetetaan tiin päälle ennen lyöntiä. Golfin sääntöjen mukaan tii ei saa olla 10,16 senttimetriä (4 tuumaa) pidempi. Tiin käyttö on sallittua vain kunkin väylän avauslyönnin aikana väylän avauspaikalta. Kun pallo on pelissä väylällä tai viheriöllä avauslyönnin jälkeen, sitä ei saa asettaa enää tiin päälle.
Jim Bolin on valmistanut maailman suurimman tiin, jonka pituus on 9,37 metriä.
Renée Elise Goldsberry
Renée Elise Goldsberry (s. 2. tammikuuta 1971 San José, Kalifornia, Yhdysvallat) on yhdysvaltalainen näyttelijä, laulaja ja lauluntekijä, joka tuli tunnetuksi televisiosarjasta One Life to Live.
Elämäkerta
Goldsberry syntyi San Joséssa, Kaliforniassa ja kasvoi Houstonissa, Texasissa ja Detroitissa, Michiganissa. Näyttelijäksi hän opiskeli Carnegie Mellon -yliopistossa, josta Goldsberry sai teatteri tutkintonsa. Lisäksi hän opiskeli Etelä-Carolinan yliopistossa musiikkia ja sai tutkinnon jazzin laulamisesta. Näyttelijänä Goldsberry teki pitkään cameorooleja eri televisiosarjoihin ja toimi muun muassa televisiosarjassa Ally McBeal taustalaulajana. Vuonna 2003 hän nousi julkisuuteen televisiosarjan One Life to Live myötä, josta Goldsberry on saanut muun muassa kaksi Daytime Emmy -ehdokkuutta. Vuonna 2008 hän oli mukana pääosassa yhdessä Steven Seagalin ja Lance Henriksenin kanssa elokuvassa The Marker.
How Could Hell Be Any Worse?
How Could Hell Be Any Worse? on punk-yhtye Bad Religionin vuonna 1982 julkaistu ensimmäinen täyspitkä studioalbumi. Sitä edelsi vuonna 1981 julkaistu, yhtyeen nimeä kantava EP. Vuoden 2004 uudelleenjulkaisun kappalelista on täysin sama kuin yhtyeen vuonna 1991 julkaistulla 80–85-kokoelmalevyllä.
Sardes
thumb|Sardeksen rauniota Sardes oli muinaisen Lyydian valtakunnan pääkaupunki, joka sijaitsee Manisan maakunnassa nykyisessä Turkissa. Suunnilleen vuosina 560 eaa. – 546 eaa. kaupunkia hallitsi rikkaudestaan kuuluisa Kroisos, joka oli Lyydian viimeinen kuningas. Kaupunki on ollut esimerkiksi persialaisten, kreikkalaisten ja roomalaisten hallinnassa. Vuoden 17 maanjäristys tuhosi kaupungin, mutta se uudelleenrakennettiin ja siitä tuli yksi Anatolian tärkeistä kaupungeista bysanttilaiselle aikakaudelle asti. Nykyisin kaupunki on raunioina ja siellä on tuhat lyydialaista hautaa.
Sardeessa oli varhaiskristillinen seurakunta jo ensimmäisellä vuosisadalla, ja se esiintyy yhtenä Aasian seitsemästä seurakunnasta Johanneksen ilmestyksessä.
Cameronen taistelu
Cameronen taistelu käytiin Meksikossa 30. huhtikuuta 1863 Ranskan muukalaislegioonan ja Meksikon armeijan välillä. Cameronen taistelun johdosta muukalaislegioona ansaitsi legendaarisen maineensa ja taistelua pidetään yhä suuressa arvossa legioonassa. Taistelussa kapteeni Jean Danjoun johtama 62 sotilaan ja kahden muun upseerin yksikkö piti puoliaan päivän ajan 2 000 miehen meksikolaisjoukkoja vastaan.
Ranskan muukalaislegioonan tehtävänä oli varmistaa Meksikossa kuljetussaattueiden reitin turvallisuus. 29. huhtikuuta eversti Jeanningros sai kuulla tärkeästä saattueesta matkalla Pueblan kaupunkiin, jota ranskalaiset piirittivät. Kapteeni Danjou päätti lähettää komppanian saattamaan saattuetta, jonka mukana oli asetarvikkeita, muita materiaaleja ja kolme miljoonaa frangia. Kolmas komppania määrättiin tehtävään, mutta käytettävissä ei ollut upseereita, joten Kapteeni Danjou päätti ottaa itse johdon. Lisäksi mukaan lähti vapaaehtoisesti kaksi upseeria, Maudet ja Vilain.
Komppania lähti matkaan 30. huhtikuuta kello yksi yöllä kolmen upseerin ja 62 miehen voimin. Seitsemältä aamulla 15 mailin marssin jälkeen komppania pysähtyi Palo Verdeen lepäämään. Sillä hetkellä meksikolaisjoukot ilmestyivät näkyviin ja taistelu alkoi.
Legioona asettui neliömäiseen puolustusasemaan meksikolaisten ratsuväkeä vastaan ja saivat tyrmättyä ensimmäisen hyökkäysaallon. Tämän jälkeen kapteeni Danjou päätti siirtää joukot puolustusasemiin Hacienda Camarón -nimiseen majataloon viivyttääkseen vihollista, ettei se hyökkäisi lähistölle kulkevan kuljetussaattueen kimppuun. Majataloa suojasivat kolmimetriset muurit. Sillä välin kun legioonalaiset asettuivat puolustusasemiin majataloon, kävi meksikolaisten upseeri patistamassa kapteeni Danjouta antautumaan, viitaten siihen että meksikolaisten joukot olivat kooltaan ylivoimaiset verrattuna Ranskan muukalaislegioonan komppaniaan.
Kapteeni Danjou vastasi kieltävästi meksikolaisille: "Meillä on asetarvikkeita. Emme antaudu koskaan." Tämän jälkeen hän vannoi miestensä kanssa taistelevansa kuolemaan saakka.
Puoliltapäivin kapteeni Danjou sai kuitenkin osuman rintaansa ja kuoli. Kello kaksi iltapäivällä luutnantti Vilain sai kohtalokkaan osuman päähänsä. Näihin aikoihin meksikolaisjoukot onnistuivat sytyttämään majatalon tuleen.
Rankassa savussa ja kuumuudessa legioonalaiset koettivat taistella vastaan, mutta moni heistä haavoittui tai kuoli. Kello viideltä iltapäivällä vain 12 miestä ja luutnantti Maudet oli jäljellä. Samoihin aikoihin meksikolaisjoukkojen komentaja keräsi joukkonsa kasaan ja kertoi mikä häpeä olisi, jos he eivät voittaisi jäljellä olevia legioonalaisten rippeitä. Meksikolaisjoukot olivat valmiina loppuhyökkäykseen muuriin tulleiden aukkojen kautta, mutta eversti Milan antoi taas luutnantti Maudetille mahdollisuuden antautua. Ivallisesti Maudet hylkäsi tarjouksen jälleen.
Taistelu jatkui, kunnes hengissä oli enää muutama legioonalainen. Kun ammukset olivat loppumassa, komensi haavoittunut luutnantti Maudet neljää muuta miestä asettamaan pistimet kivääreihinsä ja hyökkäämään heidät piirittäneitä meksikolaisia vastaan. Maudet jäi henkiin, mutta häntä omalla kehollaan suojannut Catteau-niminen sotilas sai surmansa meksikolaisten luodeista. Tämän jälkeen meksikolaiset lopettivat tulittamisen, ja Maudet ja jäljellä olevat kolme sotilasta ilmoittivat olevansa valmiita antautumaan, mutta vain sillä ehdolla, että he saavat pitää lippunsa, aseensa, poistua paikalta arvokkaasti ja kuljettaa kapteeni Danjoun ruumiin pois. Meksikolaiset suostuivat näihin ehtoihin, ja tarinan mukaan meksikolaisten komentaja huudahti lopuksi: "Nuo miehet eivät ole ihmisiä vaan paholaisia".
Taistelupaikka on nykyään nimeltään Tejeda ja Meksikon hallitus pystytti paikalle 1964 muistomerkin kunnioittaakseen taistelussa kuolleita meksikolaisia ja muukalaislegioonaa, joka taisteli viimeiseen mieheen.
Luettelo Tansanian kaupungeista
thumb|330px|Tansanian kartta Tämä on luettelo Tansanian kaupungeista.
Dynamoteoria
thumb|Tietokonesimulaation tuottama kuva [[Maan magneettikenttä|Maan magneettikentästä.]]
Dynamoteorian mukaan joillakin taivaankappaleilla havaittu magneettikenttä syntyy sähköä johtavan aineen virtauksesta.
Magneettikenttä voi syntyä sulassa metallissa, metallisessa vedyssä, varautuneissa molekyylioneissa tai ionisoituneessa sähköisessä kaasussa syntyy magneettikenttä kaasun virratessa pyörimisestä johtuvan coriolisvoiman takia.
Jotta magneettikenttä voitaisiin selittää dynamoteorialla, pitäisi selittää myös virtauksia synnyttävät lämmönlähteet ja niiden jakatuminen taivaankappaleen kolmiulotteisessa rakenteessa. Täydellistä selitystä ei vielä ole, ja kaikkiin selityksiin liittyy monimutkaista matematiikkaa. Vuonna 2005 monia keskeisiä osia kyettiin mallintamaan supertietokoneella, ja ensimmäistä kertaa tulokset vastasivat havaintoja.
René Girard (jalkapalloilija)
René Girard (s. 4. huhtikuuta 1954) on ranskalainen jalkapallovalmentaja ja entinen keskikenttäpelaaja.
Ura pelaajana
Girard pelasi urallaan keskikentällä ja edusti Nîmes Olympiqueta sekä FC Girondins de Bordeaux'ta. Hän lopetti pitkän peliuransa 37-vuotiaana kauden 1990/91 päätteeksi. Ranskan maajoukkueessa Girard pelasi seitsemän maaottelua ja teki niissä yhden maalin. Hän oli mukana Ranskan joukkueessa MM-kisoissa 1982.
Ura valmentajana
Girard aloitti valmennusuransa marraskuussa 1991 Division 1:ssa pelanneen Nîmes Olympiquen päävalmentajana. Hänen johdollaan seura onnistui säilyttämään liigapaikkansa. Hän kuitenkin jätti tehtävänsä kesällä hyvästä menestyksestä huolimatta. Lokakuussa 1994 hän palasi pariksi kuukaudeksi Nîmes'n päävalmentajaksi.
1996 Girard siirtyi amatööriseura Pau FC:n päävalmentajaksi. Hän sai potkut tehtävistään marraskuussa 1997. Pian potkujensa jälkeen hänestä tuli RC Strasbourgin päävalmentaja tammikuussa 1998.
Kesäkuussa 1998 Girard siirtyi Roger Lemerren apulaisvalmentajaksi Ranskan A-maajoukkueeseen. Yhdessä Lemerren kanssa hän luotsasi Les Bleus'n Euroopan mestariksi 2000. Surkeasti sujuneiden MM-kisojen 2002 jälkeen sekä Lemerre että Girard jättivät tehtävänsä.
2002–2004 Girard toimi Ranskan alle 19- ja 16-vuotiaiden maajoukkueita. 2004 hän seurasi Raymond Domenechia Ranskan alle 21-vuotiaiden maajoukkuevalmentajana. Girardin johdolla Ranskan nuoret selvisivät välieriin 2006 EM-kisoissa. Girard jätti tehtävänsä vuonna 2008.
Kesäkuussa 2009 Girard siirtyi Ligue 1:een nousseen Montpellier HSC:n päävalmentajaksi. Hänen johdollaan sarjanousija Montpellier pelasi loistavan kauden 2009/10 ja sijoittui Liguessä viidenneksi. Sijoituksen myötä Montpellier pääsi Eurooppa-liigaan kaudelle 2010/11. Vauhti eurokentillä oli kuitenkin vielä liian kovaa Girardin suojateille ja Montpellier putosi jo 3. karsintakierroksella unkarilaiselle Győrille. Coupe de la Liguessä Girard johdatti Montpellier’n aina loppuotteluun saakka, mutta mestaruus jäi haaveeksi Olympique de Marseillen voitettua finaalin 1–0.
Kausi 2011/12 oli Girardin luotsaamalle Montpellier’n suurmenestys. Joukkue pelasi läpi kauden vahvasti nousten taistelemaan mestaruudesta. Kevätkaudellakaan Montpellier ei hyytnyt, vaan Girard luotsasi joukkueensa voitosta voittoon huipentaen kauden lopulta seurahistorian ensimmäiseen liigamestaruuteen, joka ratkesi päätöskierroksen 1–2 voitolla AJ Auxerresta. Toukokuussa 2012 Girard valittiin Ranskan pelaajayhdistyksen UNFP:n kauden parhaaksi liigavalmentajaksi.
Maaliskuussa 2013 uutisoitiin, etteivät jatkosopimusneuvottelut tuottaneet tulosta ja Girard jättää Montpellier’n kauden jälkeen. Girardin viimeinen kausi Montpellier’ssa päättyi liigassa yhdeksänteen sijaan. Kesäkuussa 2013 Girardista tuli Lille OSC:n päävalmentaja. Odotukset olivat kovat ja ensimmäisellä kaudellaan Girard onnistui niihin vastaamaan. LOSC taisteli kärkisijoista liigassa ja oli lopulta liigassa kolmas. Kaudella 2014/15 oli huomattavasti tuskaisempaa ja LOSC majaili pitkään liigan keskikastissa. Lopulta joukkue nousi sijalle 8, mutta seurajohto päätti odotuksia heikomman kauden jälkeen lopettaa yhteistyön Girardin kanssa.
Tammikuussa 2016 huhuttiin, että Girard olisi palaamassa liigan putoamistaisteluun vajonneen Montpellier’n valmentajaksi. Seurajohtaja Louis Nicollin kertoi seuran halunneen Girardin valmentajaksi, mutta tämä kieltäytyi. Toukokuussa 2016 Girard teki kaksivuotisen sopimuksen FC Nantes'n kanssa. Hän aloittaa tehtävässä kesällä 2016.
Girard ei tuonut Nantes'een toivottua piristystä, vaan joukkueen peliesitykset takkusivat pitkin syksyä. Kanarialinnut juuttuivat liigan häntäpäähän ja lopullinen niitti oli 6–0 murskatappio Olympique Lyonille joulukuun alussa. Ottelun jälkeen Girard erosi tehtävistään.
Syyskuussa 2018 Girardista tuli marokkolaisen Wydad Casablancan päävalmentaja. Pesti päättyi potkuihin jo marraskuussa 2018.
Tammikuussa 2020 Girardista tuli Ligue 2:n hännille juuttuneen Paris FC:n päävalmentaja. Girard ei ennättänyt lopulta valmentaa Paris FC:ta kuin yhdeksässä ottelussa ennen kuin liiga keskeytettiin koronapandemian vuoksi. Näistä otteluista Paris hävisi vain kaksi ja säilytti sarjapaikkansa. Kaudella 2020/21 Girard johdatti seuran sarjassa peräti viidenneksi. Hän jätti seuran kauden jälkeen.
40 unohtumatonta laulua (Kirka)
40 unohtumatonta laulua on suomalaisen laulajan Kirkan vuonna 2006 julkaistu kokoelma-albumi. Albumi ylsi ilmestyessään Suomen virallisen albumilistan sijalle 26. Kirkan kuoleman jälkeen vuoden 2007 alussa se nousi kuitenkin uudelleen listalle ja ylsi sijalle kaksi. Albumia on myyty yli 14 000 kappeletta ja siitä on myönnetty kultalevy.
Eliza Doolittle
thumb|Eliza Doolittle esiintymässä vuonna 2014. Eliza Sophie Caird, taiteilijanimeltään Eliza Doolittle, (s. 15. huhtikuuta 1988 Westminster, Lontoo, Englanti) on englantilainen laulaja-lauluntekijä. Hänen debyyttialbuminsa Eliza Doolittle julkaistiin 12. heinäkuuta 2010, ja se nousi Britannian albumilistan sijalle kolme. Albumin kaksi ensimmäistä singleä, ”Skinny Genes” ja ”Pack Up”, sijoittuivat molemmat singlelistoille.
Nuoruus
Doolittle syntyi vuonna 1988 Lontoossa. Hän tulee musiikkitaustaisesta perheestä, sillä hänen isänsä, John Caird, on ohjaaja ja näytelmien, oopperoiden ja musikaalien kirjoittaja sekä Royal Shakespeare Companyn kunniavarajohtaja. Doolittlen äiti, Frances Ruffelle, on puolestaan laulaja ja musikaalinäyttelijä.
Doolittlellä on kahdeksan nuorempaa sisarusta, yksi äidinpuoleinen velipuoli ja seitsemän isänpuoleista sisarpuolta. Doolittlen vanhemmat erosivat hänen ollessaan nelivuotias.
Ura
Doolittlen ensimmäinen julkaisu, neljä kappaletta sisältävä EP-levy Eliza Doolittle, julkaistiin 29. marraskuuta 2009. EP:n sisältämät kappaleet ”Rollerblades”, ”Moneybox”, ”Police Car” ja ”Go Home” saivat myös radiosoittoa.
Doolittlen esikoissingle ”Skinny Genes” julkaistiin 12. huhtikuuta 2010 ja toinen single ”Pack Up” 5. heinäkuuta 2010. Doolittlen kappale ”Running for Life” oli Adulthood-elokuvan soundtrackillä. Hän oli myös Paloma Faithin konserttiesiintyjänä tämän 30. lokakuuta 2010 alkaneella kiertueella. Doolittle on esiintynyt lisäksi Channel 4:n ohjelmissa Big Brother ja Big Brother’s Little Brother sekä kilpailijana BBC:n Never Mind the Buzzcocks -ohjelmassa.
Yksityiselämä
Doolittle on parisuhteessa brittiläisen, Monsta Under the Bed -nimellä tunnetun hip hop -artistin kanssa, joka on hip hop -ryhmästä Children of the Damned.
The Glove
The Glove on englantilainen rockia soittava superyhtye, joka oli The Curen Robert Smithin ja Siouxsie and the Bansheesin Steven Severinin sivuprojekti. He äänittivät yhden albumin, Blue Sunshine (1983), jolta julkaistiin kaksi singleä.
Yhtyeen solistina toimi entinen tanssija, Jeanette Landray. Robert Smith laulaa kahdella albumin kappaleella, "Mr. Alphabet Says" ja "Perfect Murder".
Blue Sunshine uudelleenjulkaistiin vuonna 2006, tupla-cd:nä, jolta löytyy ennen julkaisemattomien biisien lisäksi Smithin laulamat demoversiot kaikista levyn kappaleista.
Alateksti
Alateksti (tai subteksti) on kirjallisen tekstin epäsuora merkitys tai teema. Alateksti on dialogissa se mitä jätetään sanomatta niin sanotusti ”rivien väliin”. Esimerkiksi näytelmässä alateksti on roolihenkilön todellinen viesti toiselle henkilölle. Se voi olla myös ristiriidassa henkilön repliikin kanssa.
Roskakari
Roskakari on luoto Raahen sisäsaaristossa. Saari sijaitsee Iso-Kraaselin ja Pikku-Kraaselin välisessä salmessa, ja se kuuluu useiden Raahen edustan saarien muodostamaan Natura 2000 -luonnonsuojelualueeseen. Luoto on myös tärkeä lokkilintujen pesimäluoto, ja yksi Raahen saariston kymmenestä arvokkaimmasta kohteesta vesi- ja rantalintulajien elinympäristön suojeluarvon perusteella.
Luodolla pesii noin 400 lintupariskuntaa, jotka edustavat kahtatoista eri lajia. Valtaosa, noin 315 lintupariskuntaa, on naurulokkeja, joiden pesimäalueena Raahen saaristossa Roskakari on merkittävin. Roskakarin naurulokkiyhdyskunta käsittää noin 70 prosenttia koko Raahen saariston naurulokkien lukumäärästä.
Roskakarin hoito-ohjelman mukaisesti luoto pyritään säilyttämään rakentamattomana sekä puuttomana ja pensaattomana pesimisluotona.
Eispiraten Crimmitschau
Eispiraten Crimmitschau on saksalainen jääkiekkojoukkue Crimmitschaun kaupungista. Joukkue on perustettu 2007 ja se pelaa Saksan toiseksi korkeimmalla sarjatasolla DEL2:ssa. Joukkue liittyi liigaan suoraan perustamisensa jälkeen ja on pitänyt paikkansa siellä.
Joukkueenjohto
Lähde: EliteProspects
B’z
thumb|right|260px|Inaba vasemmalla ja Matsumoto oikealla. Kuvat vuodelta 2012 New Yorkista. B'z on yksi Japanin suosituimmista rock-yhtyeistä. Yhtye on perustettu vuonna 1988.
Bändi debytoi vuonna 1988 albumillaan "Dakara Sono Te wo Hanashite (だからその手を離して)", mutta vasta neljäs single, "LADY NAVIGATION", alkoi kerätä huomiota.
Abalone
pienoiskuva|Abalone Abalone on Michel Lalet'n ja Laurent Levin suunnittelema kahden pelaajan lautapeli. Molemmilla pelaajilla on 14 kuulaa; toisella mustat ja toisella valkoiset. Pelilauta on kuusikulmainen ja siinä on 61 koloa, joissa kuulia liikutellaan. Tavoitteena on työntää vastustajan kuulat ulos pelilaudalta. Aloittelijoiden pelit ovat yleensä nopeita, mutta taitavien pelaajien ottelu saattaa kestää useita tunteja.
Säännöt
Pelin aloituksessa kuulat asetetaan muodostelmaan laudan vastakkaisille laidoille. Viereisessä kuvassa näkyy perinteinen alkuasetelma, mutta aloituksesta on olemassa myös variaatioita. Mustilla kuulilla pelaava tekee ensimmäisen siirron. Kerrallaan voi siirtää yhtä, kahta tai kolmea kuulaa. Niitä liikutetaan jonossa, jolloin kaikki siirrettävät kuulat liikkuvat yhtä aikaa samaan suuntaan.
Vastustajan kuulia voi puskea ylivoimalla, eli yhtä kuulaa kahdella tai kolmella omalla jonossa olevalla kuulalla tai kahta kuulaa kolmella. Kolmea kuulaa ei voi työntää. Pelin voittaa se, joka saa ensin työnnettyä viisi vastustajan kuulaa ulos laudalta.
James Farley
thumb|right|James Farley James Alysius "Jim" Farley (s. 30. toukokuuta 1888 – 9. kesäkuuta 1976) oli yhdysvaltalainen poliitikko, liikemies, demokraattisen puolueen johtaja ja Yhdysvaltain ylipostimestari.
Farley oli presidenttivaalien kampanjapäällikkö vuoden 1932 ja 1936 presidentinvaaleissa, New Yorkin osavaltion edustajien Alfred E. Smithin ja Franklin D. Rooseveltin vaalikampanjoissa. Hän työskenteli kansantalouden elvytystä ajaneessa demokraattien New Deal -koalitiossa. Farley roomalaiskatolilaisena auttoi Yhdysvaltoja solmimaan diplomaattiset suhteet Vatikaaniin vuonna 1933. Farley toimi Coca-Cola-yhtiön laajentamiseksi kansainväliseksi yhtiöksi yli 30 vuoden ajan.
Richard Nixonin salamurha
Richard Nixonin salamurha on vuonna 2004 ensi-iltansa saanut yhdysvaltalainen elokuva, jonka on ohjannut Niels Mueller.
Baciro Dabo
Baciro Dabo (12. maaliskuuta 1958 – 5. kesäkuuta 2009) oli guineabissaulainen poliitikko, entinen ministeri ja presidentti João Bernardo Vieiran liittolainen. Vieira murhattiin maaliskuussa 2009, ja kesäkuuksi määrättiin uuden presidentin vaalit, joihin Dabo osallistui vahvimpana ehdokkaana. Hän oli Guinean ja Kap Verden itsenäisyyspuolueen (PAIGC) jäsen, mutta kampanjoi sitoutumattomana ehdokkaana.
Richard Nixonin salamurha
Richard Nixonin salamurha perustuu yhdysvaltalaisen Samuel Byckin vuonna 1974 tekemään lentokonekaappausyritykseen. Byck meni lentokentällä olleeseen koneeseen käsiaseen ja omatekoisen räjähteen kanssa tarkoituksenaan pakottaa ohjaamaan lentokone päin Valkoista taloa ja tappaa näin Yhdysvaltain silloinen presidentti Richard Nixon.
Baciro Dabo
Kuolema
Armeijan sotilaat tunkeutuivat 5. kesäkuuta 2009 Dabon kotiin ja ampuivat tämän. Hänen murhansa saattoi johtua armeijan johdon pelosta joutua syytteeseen Vieiran murhasta, jos Dabo olisi tullut valituksi. Armeijan edustajat syyttivät Daboa kuulumisesta vallankaappausta suunnittelevaan ryhmään poliitikkoja, joista useat eliminoitiin tai vangittiin samalla, joukossa Vieiran hallituksen entinen puolustusministeri Hélder Proença.
Richard Nixonin salamurha
Tuotanto
Elokuvaa kuvattiin Kalifornian Alamedassa, Atwaterissa, Berkeleyssä, Oaklandissa, Sacramentossa ja San Franciscossa sekä Nebraskan Omahassa.
ISO 13407
ISO 13407 -standardi määrittää vuorovaikutteisten järjestelmien käyttäjäkeskeisen suunnitteluprosessin. Käyttäjäkeskeinen suunnittelu ISO 13407 –standardin (ISO, International Organization for Standardization) mukaan keskittyy käytettävyyden huomioimiseen vuorovaikutteisten järjestelmien kehityksen eri vaiheissa aina käyttäjien tarpeiden kartoituksesta tuotteen toteutukseen asti (ks. Kaavio 1.). Käyttäjäkeskeinen suunnittelu huomioi inhimilliset tekijät ja ergonomian, joka parantaa tehokkuutta, työolosuhteita ja ehkäisee haitallisten tekijöiden vaikutuksia. ISO 13407 –standardi antaa suunnittelijoille mallin, minkä mukaan toimia laite- ja ohjelmistokehitysprojekteissa ja tuottaa käytettävyydeltään onnistuneita lopputuotteita.